सपा वाले प्रजापति मंत्र बोलते हैं: मोदी
एसपी बोले शो खत्म करो पीएम को आना है...
...और अखिलेश, डिंपल और राहुल ने किया बनारस में पहला रोड शो
प्रशासन का अारोप- मोदी ने नहीं ली थी बनारस में रोड-शो करने की अनुमति
भास्कर न्यूूज | वाराणसी
प्रधानमंत्री नरेंद्र मोदी ने शनिवार को अपने संसदीय क्षेत्र वाराणसी में करीब दो घंटे का रोड शो किया। इससे पहले मोदी का 2014 में यहां रोड शो हुआ था। शो के दौरान मोदी ने करीब 12 किमी का सफर किया। महामना मदन मोहन मालवीय की मूर्ति पर माल्यार्पण करने के बाद शो शुरू हुआ। बनारस की सड़कों पर लोग और भाजपा कार्यकर्ताओं की अच्छी खासी भीड़ थी। मोदी की सुरक्षा में ड्रोन कैमरे लगाए गए थे। उनके काफिले के साथ जैमर समेत पूरा लवाजमा था। लेकिन जो मंत्री और भाजपा नेता इतने दिनों से बनारस में ग्राउंड वर्क में जुटे थे उन्हें मोदी के साथ जगह नहीं मिली। बीएचयू गेट से शुरू हुआ शो विश्वनाथ मंदिर पर जाकर खत्म हुआ। मोदी ने विश्वनाथ मंदिर जाकर जलाभिषेक किया। इसके बाद वे कालभैरव मंदिर पहुंचे। वहां पहली बार मोदी ने काशी के कोतवाल के दर्शन किए। इसी बीच आरोप लगे की मोदी ने बिना अनुमति ये रोड शो किया है। कांग्रेस नेता मीम अफजल ने कहा, ‘मोदी जी, सिर्फ दर्शन करने आए थे। सीडीओ पुलकित खरे के मुताबिक रोड शो की परमिशन नहीं थी। कार्रवाई की जाएगी।
ये 11 मंत्री बनारस में - राजनाथ सिंह, अरुण जेटली, पीयूष गोयल, रविशंकर प्रसाद, स्मृति ईरानी, संतोष गंगवार, कलराज मिश्र, वेंकैया नायडू, जेपी नड्डा, अनुप्रिया पटेल और महेेंद्र पांडे में भी काशी में हैं।
3 साल बाद बनारस में मोदी का रोड शो, 2 घंटे में 12 किमी चले, दो मंदिरों में की पूजा
राहुल गांधी और अखिलेश यादव ने कचहरी के पास अांबेडकर प्रतिमा पर माल्यार्पण कर रोड शो की शुरुआत की। यह शो 8 किमी चला। इससे पहले राहुल और अखिलेश लखनऊ, आगरा और इलाहाबाद में रोड शो कर चुके हैं। डिंपल यादव को इस शो में शुरुआत में शामिल होना था। लेकिन रामपुर में जनसभा के चलते ऐसा नहीं हो पाया। रोडशो के दौरान वाराणसी के चौका घाट पर बीजेपी और एसपी कार्यकर्ताओं में झड़प, पत्थरबाजी हुई। रोड शो का पूरा खाका प्रशांत किशोर की टीम ने तैयार किया है। बता दें कि वाराणसी में सपा 2 और कांग्रेस 3 विधानसभा सीटों से चुनाव लड़ रही है।
बड़े नेता काशी में जुटे -
कांग्रेस के कई नेता काशी मेंे हैं। राज बब्बर, रणदीप सिंह सुरजेवाला, प्रमोद तिवारी, जितिन प्रसाद, राजस्थान के पूर्व सीएम अशोक गहलोत, कांग्रेस कमेटी के महासचिव मोहन प्रकाश, मुकुल वासनिक समेत सपा के नेता भी यहां मौजूद हैं।
साथ चले आठ किमी
बनारस में प्रधानमंत्री नरेंद्र मोदी के रोड शो के बाद राहुल गांधी और अखिलेश का रोड शो चल रहा था। इसी बीच बनारस के एसपी नितिन तिवारी ने सीएम अखिलेश से मिलकर रोड शो जल्द खत्म करने की अपील की। क्योंकि टाउनहॉल में कुछ देर बाद पीएम का एक कार्यक्रम था। अखिलेश-राहुल के रोड शो की वजह से पीएम के काफिले को देर हो गई।
देश का दुर्भाग्य रहा है कि सत्ता के स्वार्थ में डूबे लोग, विरोध की राजनीति करने वाले मर्यादा खो देते हैं। ऐसा पाप करते हैं कि लोग उन्हें माफ नहीं करेंगे। हमारी सेना ने सर्जिकल स्ट्राइक की। दुश्मनों के छक्के छुड़ा दिए।
चुनाव के नतीजे आने पर बसपा, सपा, कांग्रेस का सूपड़ा साफ होने वाला है। 13 मार्च का सारा हिंदुस्तान होली मनाएगा। होली के बाद नई सरकार बनेगी। 70 साल हो गए आजादी को, 18 हजार गांवों में बिजली नहीं थी।
मैं पूछता हूं कि काम बोलता है कि कारनामा बोलता है। तो उनको बुरा लग गया। सपा सरकार की वेबसाइट देखी तो पता लगा कि यूपी का क्या बुरा हाल किया है। मैंने सभा में पढ़ दिया तो लाल-पीले हो गए और वेबसाइट से हटा दिया।
देश की सुरक्षा भी कुछ लोगों के लिए हथकंडा बन गई। 40 साल से ओआरओपी की मांग हो रही थी। रिपोर्ट डिब्बे में बंद हो जाती थी। चुनाव से पहले वादा किया था। अब तक साढ़े 6 हजार करोड़ देने का फैसला कर चुके हैं।
अच्छा काम करने के पहले गायत्री मंत्र बोला जाता है, सपा वाले गायत्री प्रजापति मंत्र बोलते हैं। कानून व्यवस्था नहीं होगी तो लोग छोड़कर चले जाएंगे। नोटबंदी की तो बुआ, उनके भतीजे और उनके यार को तकलीफ हो गई।
hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva bho_Deva bho_Deva bho_Deva hin_Deva hin_Deva hin_Deva hin_Deva hin_Deva